Tsjerkebier
Tsjerkebier is in brouwerij yn it doarp Easterwierrum en is oprjochte yn 2018 troch de neven Sipke en Sipko Dotinga. De brouwerij is oansletten by CRAFT.

De misje fan Tsjerkebier is it bliuwend gebrûk fan iuwenâlde tsjerken as 'beakens fan mienskipssin, ienzens en smûkens'. Elts glês stipet dit doel en it foarnimmen fan de brouwers.

Skiednis 
De Dotinga's dielden in soad fyzjes oer de ôfnimmende mienskipssin yn de maatskippij, wylst dat it ferlet dêroan ûnfermindere grut is. Tagelyk rekke it yn ûnbrûk reitsjen fan de âlde Fryske tsjerken yn de doarpsmienskippen harren. Men krige de mooglikheid om de ynstallaasjes fan de brouwerij De 7 Deugden yn Amsterdam oer te nimmen. Der waard ûndersocht in brouwerij foar spesjaalbieren te fêstigjen yn in âlde Fryske tsjerke, kombinearre mei in proeflokaal en in sosjale funksje. Mei help en stipe fan de Provinsje Fryslân binne der in soad mooglike lokaasjes besocht en besjoen, mar it fêstigjen fan in brouwerij yn in âlde tsjerke bliek logistyk en operasjoneel in komplekse opjefte te wêzen.

Mids 2017 waard it âlde timmerfabryk fan it doarp Easterwierrum fûn om út ein te setten. Yn de maitiid fan 2018 binne de ynstallaasjes fan út Amsterdam nei Easterwierrum ferhuze en op 1 maaie 2018 binne de Dotinga's úteinset mei it brouwen fan de Tsjerkebieren. De brouwerij is iepene yn 2019.

Hjoed 
De brouwerij hat in proeflokaal en der wurde rûnliedings jûn. Tsjerkebier hat ek in webwinkel.

De brouwerij is ek beskikber as hierbrouwerij.

Assortimint 

 Skynhillige - Light
 Hillich Wetter - Weizenbier
 Frijsinnige - Boekweit Blond
 Lichte Preek - Blond
 Dissipel - Amber Blond
 Alderling - Dubbel
 Swiere Dûmny - Tripel
 Pûstertraper - Quadrupel
 Kapelaan - Tropische Tripel

Bieren yn opdracht 

 Swiere Brekker - tripel (yn opdracht fan Marren Bier op De Jouwer)
 Foar Wâldpyk Brouwerij yn Beetstersweach
 Foar Stadsbrouwerij Sneek yn Snits
 Andromeda Swier Blond - 3 nôtenbier foar Waddenherberg The Friezinn yn Westhoek
 De Waaghals foar restaurant De Waag yn Ljouwert
 Spulwike Bier Blond - jubileumbier 50 jier Spulwike yn de eartiidse gemeente Baarderadeel
 Forza Bier Amber Blond - foar evenemint Forza fan Stop Energiestofwisselingsziekten fan Stichting Energy4All
 Ús Wielde Blond - foar Stichting Dorpskerken Lollum en Waaksens, ta behâld fan beide tsjerkgebouwen
 Foar In de Brouwerij yn Ljouwert:
 Zaailander Maizon
 Zaailander Boekweit Blond
 Zaailander Keller
 Zaailander Alt
 Zaailander Klimroos Tripel

Keppeling om utens 
 Webstek fan Tsjerkebier

Fryske bierbrouwerij
Bedriuw oprjochte yn 2018
Easterwierrum